**Ministru kabineta noteikumu projekta „Grozījumi speciālajos būvnoteikumos” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts izstrādāts, lai izpildītu Nekustamā īpašuma valsts kadastra likuma 24. panta piektajā daļā esošo deleģējumu un samazinātu administratīvo slogu būvniecības ierosinātājiem ierosinot būvju pieņemšanu ekspluatācijā, izmantojot būvniecības informācijas sistēmas (turpmāk – BIS) funkcionalitāti. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Nekustamā īpašuma valsts kadastra likuma 24. panta piektā daļa, Ministru kabineta 2018. gada 28. augusta sēdes protokola Nr.40 25.§ 4.punkts un Valsts kontroles 2018. gada 16. novembra revīzijas Nr. 2.4.1-23/2017 ziņojuma 1.3.nodaļas ieteikums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādāti grozījumi šādos speciālajos būvnoteikumos:* Ministru kabineta 2014. gada 19. augusta noteikumi Nr.501 “Elektronisko sakaru tīklu ierīkošanas, būvniecības un uzraudzības kārtība”;
* Ministru kabineta 2014. gada 2. septembra noteikumi Nr.529 “Ēku būvnoteikumi”;
* Ministru kabineta 2014. gada 2. septembra noteikumi Nr.530 “Dzelzceļa būvnoteikumi”;
* Ministru kabineta 2014. gada 16. septembra noteikumi Nr.550 “Hidrotehnisko un meliorācijas būvju būvnoteikumi”;
* Ministru kabineta 2014. gada 30. septembra noteikumi Nr.573 “Elektroenerģijas ražošanas, pārvades un sadales būvju būvnoteikumi”;
* Ministru kabineta 2014. gada 14. oktobra noteikumi Nr.631 “Latvijas Republikas iekšējo jūras ūdeņu, teritoriālās jūras un ekskluzīvās ekonomiskās zonas būvju būvnoteikumi”;
* Ministru kabineta 2014. gada 14. oktobra noteikumi Nr.633 “Autoceļu un ielu būvnoteikumi”;
* Ministru kabineta 2015. gada 24. novembra noteikumi Nr.661 “Ar radiācijas drošību saistīto būvju būvnoteikumi”;
* Ministru kabineta 2017. gada 9. maija noteikumi Nr.253 “Atsevišķu inženierbūvju būvnoteikumi”.

[1] 2015. gada 1. janvārī stājās spēkā likums “Grozījumi Nekustamā īpašuma valsts kadastra likumā”, ar kuru Kadastra likuma 24. pants papildināts ar piekto daļu, kas paredz Ministru kabinetam noteikt, kādos gadījumos būvniecības procesa ietvaros iesniegtais personas iesniegums vienlaikus ir uzskatāms arī par iesniegumu ierosināt kadastra objekta noteikšanu, nekustamā īpašuma veidošanu vai tā sastāva grozīšanu.Ar Ministru kabineta 2018. gada 28. augusta noteikumiem Nr.554 “Grozījumi Ministru kabineta 2012. gada 10. aprīļa noteikumos Nr.263 “Kadastra objekta reģistrācijas un kadastra datu aktualizācijas noteikumi”” precizēts 85.punkts, nosakot, ka kadastra datus par būvi vai telpu grupu aktualizē, ja no būvniecības informācijas sistēmas saņemtas ziņas par ierosinātāja būvniecības procesa ietvaros iesniegtu iesniegumu (kas vienlaikus uzskatāms par iesniegumu ierosināt būves datu reģistrāciju vai aktualizāciju) un būvniecības dokumentācija:1. kas apstiprina būves vai telpu grupas pieņemšanu ekspluatācijā vai būvniecības procesa pabeigšanu;2. par telpu grupas lietošanas veida vai būves galvenā lietošanas veida maiņu bez pārbūves. Noteikts arī pārejas regulējums, ka šī kārtība stājas spēkā vienlaikus ar grozījumiem normatīvajos aktos būvniecības jomā, kas nosaka gadījumus, kad būvniecības ierosinātāja iesniegums pašvaldības būvvaldei vai citai institūcijai, kas veic būvvaldes funkcijas, vienlaikus ir uzskatāms par iesniegumu Valsts zemes dienestam būves vai telpu grupas datu reģistrācijai vai aktualizācijai Kadastra informācijas sistēmā. Šo noteikumu 85.8.apakšpunktā minētās ziņas un būvniecības dokumentāciju no būvniecības informācijas sistēmas pēc attiecīgas programmatūras izstrādes nodod pašvaldības būvvaldes vai citas institūcijas, kas veic būvvaldes funkcijas, ja tās ir noslēgušas vienošanos ar būvniecības informācijas sistēmas pārzini par sistēmas lietošanu.Līdz ar to saskaņā ar Ministru kabineta 2018. gada 28. augusta sēdes protokola Nr. 40 25. § 4. punktu Ekonomikas ministrijai sadarbībā ar Tieslietu ministriju uzdots izstrādāt un ekonomikas ministram līdz 2018.gada 31.decembrim iesniegt izskatīšanai Ministru kabinetā grozījumus normatīvajos aktos būvniecības jomā, lai noteiktu, kādos gadījumos būvniecības procesa ietvaros iesniegtais iesniegums vienlaikus ir uzskatāms arī par iesniegumu ierosināt kadastra objekta noteikšanu, nekustamā īpašuma veidošanu vai tā sastāva grozīšanu atbilstoši Nekustamā īpašuma valsts kadastra likuma 24.panta piektajai daļai (būves vai telpu grupas pieņemšanu ekspluatācijā vai būvniecības procesa pabeigšanas apstiprināšanu, telpu grupas lietošanas veida vai būves galvenā lietošanas veida maiņu bez pārbūves).Ministru kabineta 2015. gada 28. jūlijā noteikumos Nr.438 “Būvniecības informācijas sistēmas noteikumi” 34.punktā ir noteikts kādu informāciju sniedz BIS Nekustamā īpašuma valsts kadastra informācijas sistēmai par būvēm un telpu grupām.Ņemot vērā iepriekš minēto un to, ka ierosināt kadastra objekta noteikšanu, nekustamā īpašuma veidošanu vai tā sastāva grozīšanu var tikai uz iesnieguma pamata, nepieciešams grozīt speciālos būvnoteikumus un paredzēt, ka būvniecības ierosinātāja iesniegums par attiecīgo būvdarbu pabeigšanu vienlaikus ir uzskatāms par iesniegumu Valsts zemes dienestam būvju datu reģistrācijai vai aktualizācijai Nekustamā īpašuma valsts kadastra informācijas sistēmā.Grozot speciālos būvnoteikumus, tiks samazināts administratīvais slogs būvniecības ierosinātājiem, kuri atbilstoši vienas pieturas aģentūras principam, izmantojot BIS funkcionalitāti, vienlaikus ar būvdarbu pabeigšanu varēs ierosināt būvju datu reģistrāciju vai aktualizāciju Nekustamā īpašuma valsts kadastra informācijas sistēmā.Speciālajos būvnoteikumos ir paredzēts regulējums, ka būvniecības procesā iesniegts būvniecības ierosinātāja iesniegums vienlaikus ir iesniegums datu reģistrācijai vai aktualizācijai Nekustamā īpašuma valsts kadastra informācijas sistēmā šādos gadījumos:– būves vai telpu grupas pieņemšana ekspluatācijā vai būvdarbu pabeigšana;– būves vai telpu grupas lietošanas veida maiņa bez pārbūves.Iepriekš minētajos būvniecības procesa gadījumos Valsts zemes dienests no BIS saņems nepieciešamo informāciju un dokumentus datu reģistrācijas vai aktualizācijas procesa nodrošināšanai Nekustamā īpašuma valsts kadastra informācijas sistēmā. Institūcija, kas pilda būvvaldes funkcijas, būves vai telpu grupas pieņemšanas ekspluatācijā dokumentāciju un ēkas vai telpu grupas lietošanas veida maiņas bez pārbūves dokumentāciju ar būvdarbu pabeigšanas apstiprinājumu būvniecības ierosinātājam izdod neatkarīgi no Valsts zemes dienestam veicamajām darbībām un to pakalpojuma samaksas saņemšanas.Regulējums neattiecas uz sezonas būvēm un objektiem, kas neatbilst būvju klasifikācijai (piemēram, labiekārtojuma elementi, iekšējie inženiertīkli), kā arī uz būvju nojaukšanas gadījumiem.[2] Valsts kontrole ir veikusi lietderības revīziju „Vai būvniecības uzraudzības un kontroles process ir efektīvs un veicina privātmāju būvniecību ar iespējami mazāku administratīvo slogu?”, kurā tika vērtēts arī vai privātmāju ekspluatācijā nodošanas process ir efektīvs. Valsts kontrole secina, ka privātmāju būvniecības uzraudzības un kontroles process atsevišķos būvniecības procesa posmos rada būvniecības ierosinātājam nepamatotu administratīvo slogu un papildu izdevumus, tai skaitā ēkas ekspluatācijā nodošanas process satur prasību veikt ēkas kadastrālo uzmērīšanu, kas nav saistīta ar būvniecības uzraudzības procesu vai ēkas drošas ekspluatācijas veicināšanu. Kadastrālās uzmērīšanas prasības izpilde pirms ēkas nodošanas ekspluatācijā paildzina ēkas nodošanu ekspluatācijā vidēji par vienu mēnesi. Kadastrālā uzmērīšana ir būtiska jauna īpašuma faktiskā stāvokļa noteikšanai un īpašumtiesību nostiprināšanai, taču būvniecības ierosinātājam būtu jāļauj izvēlēties, kurā brīdī īpašumu reģistrēt Nekustamā īpašuma valsts kadastra informācijas sistēmā.Lai samazinātu administratīvo slogu, Ekonomikas ministrijai ir uzdots izvērtēt, vai būves pieņemšanai ekspluatācijā nepieciešamo dokumentu sarakstā ir nepieciešams iekļaut ēkas kadastrālās uzmērīšanas lietas, ņemot vērā Nekustamā īpašuma valsts kadastra likumā noteikto termiņu ēkas reģistrēšanai Kadastra informācijas sistēmā.Nekustamā īpašuma valsts kadastra likumā 13. panta pirmā daļā ir noteikts pienākums personai gan ierosināt būves noteikšanu, ja nekustamajā īpašumā ir Kadastra informācijas sistēmā nereģistrēta būve vai Kadastra informācijas sistēmā reģistrēta apvidū neesoša būve, gan ierosināt kadastra objekta kadastra datu aktualizāciju Kadastra informācijas sistēmā, ja mainīts nekustamā īpašuma sastāvs vai nekustamā īpašuma objektu raksturojošie dati. Nekustamā īpašuma valsts kadastra likum 13. panta otrajā daļā ir noteikts iepriekš minētā pienākuma ierosināšanas termiņš, proti, sešu mēnešu laikā pēc būvatļaujas derīguma termiņa izbeigšanās [izņemot gadījumus, kad būvniecība nav uzsākta, par būvniecību uzsākta tiesvedība vai kad būvniecība ir pārtraukta (apturēta)] ierosināt kadastra objekta reģistrāciju vai kadastra datu aktualizāciju Kadastra informācijas sistēmā, ja uzbūvēta vai nojaukta būve, veikta būves, būves daļas vai telpu grupas renovācija vai rekonstrukcija. Par šo pienākumu nepildīšanu noteiktā termiņā nekustamā īpašuma īpašnieks vai, ja tāda nav, — tiesiskais valdītājs vai kadastra subjekts ir atbildīgs normatīvajos aktos noteiktajā kārtībā.Ņemot vērā Valsts kontroles revīzijas ziņojumā 1.3.apakšnodaļā izdarītos secinājumus un piedāvāto ieteikumu, no speciālajiem būvnoteikumiem svītrota prasība būvniecības ierosinātājam ierosinot būves vai tās daļas pieņemšanu ekspluatācijā veikt un iesniegt institūcijā, kas pilda būvvaldes funkciju, būves vai telpu grupas uzmērīšanas lietu. Tādejādi būvniecības ierosinātājam administratīvais slogs mazināsies un varēs ātrāk vērsties institūcijā, kas pilda būvvaldes funkcijas, ierosināt būves vai tās daļas pieņemšanu ekspluatācijā un uzsākt objekta ekspluatāciju.Grozījumi speciālajos būvnoteikumos nemaina personas pienākumus, kas izriet Nekustamā īpašuma valsts kadastra likuma, – ierosināt kadastra objekta reģistrāciju vai kadastra datu aktualizāciju Kadastra informācijas sistēmā. |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Plānotais tiesiskais regulējums ietekmēs būvniecības ierosinātājus, institūcijas, kuras pilda būvvaldes funkcijas, Valsts zemes dienestu.  |
| 2. | Tiesiskā regulējuma ietekme uz tautsaimniecību un administratīvo slogu | Kopumā administratīvais slogs samazināsies būvniecības ierosinātajam, jo ar vienu iesniegumu varēs ierosināt gan būves vai telpu grupas pieņemšanu ekspluatācijā, gan tā datu reģistrāciju vai aktualizāciju Nekustamā īpašuma valsts kadastra informācijas sistēmā, izmantojot BIS funkcionalitāti.  |
| 3. | Administratīvo izmaksu monetārs novērtējums | Ņemot vērā, ka nav nosakāms mērķgrupas lielums, attiecīgās izmaksas nav iespējams novērtēt. |
| 4. | Atbilstības izmaksu monetārs novērtējums | Ņemot vērā, ka nav nosakāms mērķgrupas lielums, attiecīgās izmaksas nav iespējams novērtēt. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Saistītie tiesību akti:* Noteikumu projekts “Grozījumi Ministru kabineta 2014.gada 16.septembra noteikumos Nr.550 “Hidrotehnisko un meliorācijas būvju būvnoteikumi””;
* Noteikumu projekts “Grozījumi Ministru kabineta 2017.gada 9.maija noteikumos Nr.253 “Atsevišķu inženierbūvju būvnoteikumi””;
* Noteikumu projekts “Grozījumi Ministru kabineta 2014.gada 14.oktobra noteikumos Nr.633 “Autoceļu un ielu būvnoteikumi””;
* Noteikumu projekts “Grozījumi Ministru kabineta 2014.gada 2.septembra noteikumos Nr.530 “Dzelzceļa būvnoteikumi””;
* Noteikumu projekts “Grozījumi Ministru kabineta 2014.gada 2.septembra noteikumos Nr.529 “Ēku būvnoteikumi””;
* Noteikumu projekts “Grozījumi Ministru kabineta 2014.gada 19.augusta noteikumos Nr.501 “Elektronisko sakaru tīklu ierīkošanas, būvniecības un uzraudzības kārtība””;
* Noteikumu projekts “Grozījumi Ministru kabineta 2014.gada 30.septembra noteikumos Nr.573 “Elektroenerģijas ražošanas, pārvades un sadales būvju būvnoteikumi””;
* Noteikumu projekts “Grozījumi Ministru kabineta 2014.gada 14.oktobra noteikumos Nr.631 “Latvijas Republikas iekšējo jūras ūdeņu, teritoriālās jūras un ekskluzīvās ekonomiskās zonas būvju būvnoteikumi””;
* Noteikumu projekts “Grozījumi Ministru kabineta 2015.gada 24.novembra noteikumos Nr.661 “Ar radiācijas drošību saistīto būvju būvnoteikumi””.
 |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts sabiedrībai publiski ir pieejams Ekonomikas ministrijas tīmekļvietnē, kā arī pēc izsludināšanas Valsts sekretāra sanāksmē būs pieejams Ministru kabineta tīmekļvietnē. |
| 2. | Sabiedrības līdzdalība projekta izstrādē | Projekts publicēts Ekonomikas ministrijas tīmekļvietnes sadaļā “Sabiedrības līdzdalība” <https://em.gov.lv/lv/par_ministriju/sabiedribas_lidzdaliba/diskusiju_dokumenti/buvniecibas_politika/>, aicinot sabiedrības pārstāvjiem rakstveidā sniegt viedokli par noteikumu projektiem līdz 2019. gada 14. janvārim. Sabiedrības locekļi izteiktie priekšlikumi un iebildumi tiks izskatīti vienlaicīgi arī saņemtajiem priekšlikumiem vai iebildumiem no valsts institūcijām pēc noteikumu projekta izskatīšanas Valsts sekretāru sanāksmē. Tāpat jāņem vērā, ka plānotais regulējums pēc savas būtības mazina noteiktā procesa posmā sabiedrības locekļiem administratīvo slogu, nevis to palielina. |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Institūcijas, kuras pilda būvvaldes funkcijas, Būvniecības valsts kontroles birojs kā BIS pārzinis un Valsts zemes dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo institūciju un cilvēkresursu ietvaros.Jaunas institūcijas netiks veidotas un nav nepieciešams likvidēt vai reorganizēt esošās institūcijas. Līdz ar to projekta izpilde neietekmēs institūciju cilvēkresursus. |
| 3. | Cita informācija | Nav |

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs Ē.Eglītis

E.Avota

67013262

Evija.Avota@em.gov.lv